open-index/open-wikipedia-markdown huggingface dataset:
อำเภอค่ายบางระจัน

**ค่ายบางระจัน** เป็นอำเภอหนึ่งของจังหวัดสิงห์บุรี

## ประวัติ
อำเภอค่ายบางระจันเดิมเป็นพื้นที่ส่วนหนึ่งของอำเภอบางระจัน กำเนิดขึ้นมาเนื่องจากเมื่อ พ.ศ. 2509 คณะรัฐมนตรีในสมัยนั้นได้พิจารณาเห็นว่าการบูรณะค่ายบางระจันอันเป็นสถานที่ชาวบ้านบางระจันได้สร้างวีรกรรมปรากฏ จารึกอยู่ในประวัติศาสตร์ชาติไทยตอนปลายสมัยกรุงศรีอยุธยา เมื่อ พ.ศ. 2308 เป็นเรื่องสำคัญเพราะเป็นวีรกรรม ซึ่งแสดงถึงความสามัคคี กล้าหาญ อดทน เสียสละ และเหนือสิ่งอื่นใด คือความรักชาติอันยิ่งใหญ่สมควรเป็นตัวอย่างอันดีงาม แก่อนุชนไทยรุ่นหลังที่จะจดจำไปชั่วกัลปวสาน จึงมอบให้กระทรวงมหาดไทยกับกระทรวงศึกษาธิการ ร่วมกันพิจารณาฟื้นฟูบูรณะค่ายบางระจัน ซึ่งขณะนั้นคงมีเหลือแต่ซากเจดีย์ และวิหารเล็ก ๆ ที่ปรักหักพังกับเนินดินที่ใช้เป็น แนวกำบังต่อสู้พม่าเหลืออยู่เป็นบางตอนเท่านั้น

ผลการประชุมของคณะกรรมการฟื้นฟูบูรณะค่ายบางระจัน ครั้งที่ 1/2509 เมื่อวันที่ 19 มกราคม พ.ศ. 2509 มีข้อหนึ่งว่า “การบูรณะท้องที่ให้เจริญก็เช่นเดียวกัน มอบให้กระทรวงมหาดไทยพิจารณาดำเนินการ ทั้งนี้ ขอให้จังหวัดทำ เรื่องเสนอกระทรวงมหาดไทยให้จัดตั้ง กิ่งอำเภอค่ายบางระจันขึ้นที่ตำบลบางระจัน เพื่อให้ท้องที่นี้เกิดความเจริญเป็นปึกแผ่นด้วย” ในที่สุดกระทรวงมหาดไทยได้มีประกาศลงวันที่ 17 มกราคม พ.ศ. 2515 แบ่งท้องที่อำเภอบางระจันตั้งเป็น กิ่งอำเภอค่ายบางระจัน ให้อยู่ในเขตการปกครองของอำเภอบางระจัน จังหวัดสิงห์บุรี ทั้งนี้ตั้งแต่วันที่1 กุมภาพันธ์ 2515 เป็นต้นไป และต่อมาได้รับการจัดตั้งเป็นอำเภอ เมื่อวันที่ 9 กันยายน พ.ศ. 2519

## ที่ตั้งและอาณาเขต
อำเภอค่ายบางระจันตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอบางระจัน 
* **ทิศตะวันออก** ติดต่อกับอำเภอเมืองสิงห์บุรีและอำเภอท่าช้าง
* **ทิศใต้** ติดต่อกับอำเภอท่าช้าง และอำเภอแสวงหา (จังหวัดอ่างทอง)
* **ทิศตะวันตก** ติดต่อกับอำเภอเดิมบางนางบวช (จังหวัดสุพรรณบุรี)

## การแบ่งเขตการปกครอง
### การปกครองส่วนภูมิภาค

อำเภอค่ายบางระจันแบ่งพื้นที่การปกครองออกเป็น 6 ตำบล ได้แก่

### การปกครองส่วนท้องถิ่น
ท้องที่อำเภอค่ายบางระจันประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลโพสังโฆ** ครอบคลุมพื้นที่บางส่วนของตำบลโพสังโฆ
* **องค์การบริหารส่วนตำบลโพทะเล** ครอบคลุมพื้นที่ตำบลโพทะเลทั้งตำบล
* **องค์การบริหารส่วนตำบลค่ายบางระจัน** ครอบคลุมพื้นที่ตำบลบางระจันทั้งตำบล
* **องค์การบริหารส่วนตำบลโพสังโฆ** ครอบคลุมพื้นที่ตำบลโพสังโฆ (เฉพาะนอกเขตเทศบาลตำบลโพสังโฆ)
* **องค์การบริหารส่วนตำบลท่าข้าม** ครอบคลุมพื้นที่ตำบลท่าข้ามทั้งตำบล
* **องค์การบริหารส่วนตำบลคอทราย** ครอบคลุมพื้นที่ตำบลคอทรายทั้งตำบล
* **องค์การบริหารส่วนตำบลหนองกระทุ่ม** ครอบคลุมพื้นที่ตำบลหนองกระทุ่มทั้งตำบล


ค่าย
อนันต์ อนันตกูล

**อนันต์ อนันตกูล** (เกิด
22 ธันวาคม พ.ศ. 2475) อดีตเลขาธิการพรรคประชาธิปัตย์ อดีตกรรมการที่ปรึกษาพรรคประชาธิปัตย์ อดีตเลขาธิการคณะรัฐมนตรี อดีตปลัดกระทรวงมหาดไทย และเป็นราชบัณฑิต วิชาสังคมศาสตร์ สาขาวิชารัฐศาสตร์และรัฐประศาสนศาสตร์ สำนักธรรมศาสตร์และการเมือง

## ประวัติ
อนันต์ อนันตกูล เกิดเมื่อวันที่ 22 ธันวาคม พ.ศ. 2475 ที่ตำบลบ้านโขด อำเภอเมือง จังหวัดชลบุรี จบการศึกษาปริญญาตรี สาขารัฐศาสตรบัณฑิต (เกียรตินิยม) มหาวิทยาลัยธรรมศาสตร์ ปี 2497 ระดับปริญญาโท สาขารัฐประศาสนศาสตรมหาบัณฑิต มหาวิทยาลัยเซาเทิร์นแคลิฟอร์เนีย สหรัฐอเมริกา ปี 2525

อนันต์ ได้รับปริญญากิตติมศักดิ์จากสถาบันต่าง ๆ ได้แก่ รัฐศาสตรดุษฎีบัณฑิตกิตติมศักดิ์ มหาวิทยาลัยธรรมศาสตร์ ปี 2529 การศึกษาดุษฎีบัณฑิตกิตติมศักดิ์ สาขาการพัฒนศึกษาศาตร์ มหาวิทยาลัยศรีนครินทรวิโรฒ ปี 2530 นิติศาสตรดุษฎีบัณฑิตกิตติมศักดิ์ มหาวิทยาลัยรามคำแหง ปี 2531 ปริญญาดุษฎีบัณฑิตกิตติมศักดิ์ สาขารัฐศาสตร์ มหาวิทยาลัยบูรพา และศิลปศาสตรดุษฎีบัณฑิตกิตติมศักดิ์ สาขาพัฒนาองค์การ มหาวิทยาลัยเจ้าพระยา

## การทำงาน
อนันต์ เริ่มรับราชการในสังกัดกระทรวงมหาดไทย จนได้รับแต่งตั้งเป็นนายอำเภอโชคชัย จังหวัดนครราชสีมา ในปี 2505 จากนั้นย้ายไปเป็นนายอำเภอปักธงชัย นายอำเภอปากช่อง

อนันต์ ได้รับแต่งตั้งผู้ว่าราชการจังหวัดในปี 2516 ผู้ว่าราชการจังหวัดชัยภูมิ และเป็นผู้ว่าราชการจังหวัดสมุทรปราการ ปี พ.ศ. 2518 - 2520 จากนั้นย้ายไปดำรงตำแหน่งเลขาธิการสำนักงานเร่งรัดพัฒนาชนบท (รพช.) เป็นรองปลัดกระทรวงมหาดไทย เป็นเลขาธิการคณะรัฐมนตรี ปี พ.ศ. 2528-2532 เป็นปลัดกระทรวงมหาดไทย ปี พ.ศ. 2532- ก.พ. 2534 จากนั้นถูกย้ายไปเป็นที่ปรึกษาประจำสำนักนายกรัฐมนตรี ก่อนจะกลับมาดำรงตำแหน่งปลัดกระทรวงมหาดไทยอีกครั้ง ในปี 2534 จนเกษียณอายุราชการในเดือนกันยายน 2536

อนันต์ อนันตกูล เข้าร่วมงานการเมืองกับพรรคประชาธิปัตย์ เขายังเคยดำรงตำแหน่ง เลขาธิการพรรคประชาธิปัตย์ ในช่วงปี พ.ศ. 2543-2546 และเป็นสมาชิกสภาผู้แทนราษฎรแบบบัญชีรายชื่อ ปี พ.ศ. 2544

ในปี พ.ศ. 2561 นายอนันต์ ได้รับพระราชโองการโปรดเกล้าโปรดกระหม่อมแต่งตั้งเป็นราชบัณฑิต ประเภทวิชาสังคมศาสตร์ สาขาวิชารัฐศาสตร์และรัฐประศาสนศาสตร์

## เครื่องราชอิสริยาภรณ์

## อ้างอิง

## แหล่งข้อมูลอื่น
* สรุปข่าวประจำวัน 

หมวดหมู่:บุคคลจากอำเภอเมืองชลบุรี
หมวดหมู่:ราชบัณฑิต
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงมหาดไทยไทย
หมวดหมู่:ผู้ว่าราชการจังหวัดชัยภูมิ
หมวดหมู่:ผู้ว่าราชการจังหวัดสมุทรปราการ
หมวดหมู่:บุคคลผู้ได้รับรางวัลครุฑทองคำ
หมวดหมู่:นักการเมืองจากจังหวัดชลบุรี
หมวดหมู่:เลขาธิการคณะรัฐมนตรีไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:เลขาธิการพรรคประชาธิปัตย์
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยเจ้าพระยา
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
หมวดหมู่:ผู้ได้รับปริญญากิตติมศักดิ์จากมหาวิทยาลัยบูรพา
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
ฟร็องซัว ฟียง

**ฟร็องซัว ชาร์ล อาม็อง ฟียง** (, , 4 มีนาคม พ.ศ. 2497 — ) นายกรัฐมนตรีคนที่ 168 ของสาธารณรัฐฝรั่งเศส ภายใต้การนำของประธานาธิบดีนีกอลา ซาร์กอซี

หมวดหมู่:นายกรัฐมนตรีฝรั่งเศส
หมวดหมู่:บุคคลที่เกิดในปี พ.ศ. 2497
หมวดหมู่:บุคคลจากจังหวัดซาร์ต
อีโบลา (แก้ความกำกวม)

**อีโบลา** เป็นคำสามัญของโรคไวรัสอีโบลา

อาจหมายถึง
* *[[อีโบลาไวรัส]]* (*Ebolavirus*) - วงศ์ทางวิทยาไวรัส
* โรคไวรัสอีโบลา หรือไข้เลือดออกอีโบลา เป็นโรคของมนุษย์ที่เกิดจากไวรัสอีโบลา
* แม่น้ำอีโบลา - แม่น้ำในสาธารณรัฐประชาธิปไตยคองโก
* อีโบลา (วงดนตรี) - กลุ่มดนตรีสัญชาติไทย แนวร็อก/เมทัล
อาคม เอ่งฉ้วน

**อาคม เอ่งฉ้วน** (5 มกราคม พ.ศ. 2494 – 1 กรกฎาคม พ.ศ. 2563) อดีตรัฐมนตรีช่วยว่าการกระทรวงเกษตรและสหกรณ์ และรัฐมนตรีช่วยว่าการกระทรวงศึกษาธิการ ในรัฐบาลชวน หลีกภัย อดีตกรรมการบริหารพรรคประชาธิปัตย์ อดีตสมาชิกสภาผู้แทนราษฎรจังหวัดกระบี่ และอดีตสมาชิกสภาผู้แทนราษฎร แบบบัญชีรายชื่อ

นายอาคมเป็นบุคคลที่มีรูปร่างอ้วนใหญ่ จึงได้รับฉายาจากสื่อมวลชนว่า **ตูมตาม** มีบทบาทตรวจสอบรัฐบาลทักษิณ ชินวัตร ผ่านสภาผู้แทนราษฎร โดยเป็นผู้อภิปรายเรื่อง การทุจริตจัดซื้อเครื่องฉายดาว

## ประวัติ
อาคม เกิดวันที่ 5 มกราคม พ.ศ. 2494 ที่ตำบลกระบี่ใหญ่ อำเภอเมืองกระบี่ จังหวัดกระบี่ เป็นบุตรนายต่วน และนางปรีญา เอ่งฉ้วน

สำเร็จการศึกษาระดับปริญญาตรีสาขาฟิสิกส์ จากมหาวิทยาลัยศรีนครินทรวิโรฒ วิทยาเขตบางเขน เมื่อ พ.ศ. 2519 และระดับปริญญาโทสาขารัฐประศาสนศาสตร์ จากสถาบันบัณฑิตพัฒนบริหารศาสตร์

## การทำงาน
อาคม เข้าสู่งานการเมืองโดยการเป็นสมาชิกสภาผู้แทนราษฎรจังหวัดกระบี่ สมัยแรกในปี พ.ศ. 2526 จากนั้นก็ได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2529 ตำแหน่งประจำสำนักเลขาธิการนายกรัฐมนตรี ปี พ.ศ. 2531 เป็นผู้ช่วยเลขานุการรัฐมนตรีว่าการกระทรวงมหาดไทย ปี พ.ศ. 2532 เป็นรองเลขาธิการนายกรัฐมนตรี ฝ่ายการเมือง ปี พ.ศ. 2535

จากนั้นในปี พ.ศ. 2540 ได้รับตำแหน่งรัฐมนตรีเป็นครั้งแรก คือรัฐมนตรีช่วยว่าการกระทรวงศึกษาธิการ ปี พ.ศ. 2540 และเป็นรัฐมนตรีช่วยว่าการกระทรวงเกษตรและสหกรณ์ ปี พ.ศ. 2542

ภายหลังการเลือกตั้ง 23 ธันวาคม พ.ศ. 2550 และมีการจัดตั้งรัฐบาลสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศจัดตั้ง รัฐบาลเงา หรือ ครม.เงา ขึ้น ในเดือนกุมภาพันธ์ พ.ศ. 2551 และอาคม ได้รับเลือกจากที่ประชุมพรรค ให้ทำหน้าที่ **[[รัฐบาลเงา|รัฐมนตรีช่วยว่าการกระทรวงเกษตรและสหกรณ์เงา]]** ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น สส.อีกสมัย

ในการเลือกตั้ง พ.ศ. 2562 อาคม ลงสมัครรับเลือก สส.แบบบัญชีรายชื่อ สังกัดพรรคประชาธิปัตย์ ลำดับที่ 150 ซึ่งเป็นลำดับสุดท้าย โดยเจ้าตัวให้เหตุผลว่าไม่ประสงค์ที่จะเป็น สส.ในระบบบัญชีรายชื่อ ในการเลือกตั้งครั้งนี้  เนื่องจากตัวเองมีปัญหาเรื่องสุขภาพ เพียงแต่ตนเองต้องการขึ้นเวทีหาเสียให้ลูกชายให้ถูกต้องตามกฎหมายการเลือกตั้งเท่านั้น

## การเสียชีวิต
อาคม ถึงแก่อนิจกรรมด้วยโรคไต เมื่อช่วงเที่ยงของวันพุธที่ 1 กรกฎาคม พ.ศ. 2563 ที่โรงพยาบาลกระบี่ อำเภอเมืองกระบี่ จังหวัดกระบี่ สิริอายุ 69 ปี

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองกระบี่
หมวดหมู่:นักการเมืองจากจังหวัดกระบี่
หมวดหมู่:สมาชิกสภาผู้แทนราษฎรจังหวัดกระบี่
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคพลังใหม่
หมวดหมู่:นักการเมืองพรรคประชาธิปัตย์
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โบอาส (กันดั้ม)

**โบอาส** () หนึ่งในฐานทัพภาคพื้นอวกาศที่มีหน้าที่หลักปกป้องแพลนท์ในดาวเคราะห์น้อยเหมือนกับยาคินดูเอ้ อดีตเคยเป็นเหมืองแร่ ปัจจุบันถูกทำลายไปแล้ว ด้วยการโจมตีจากนิวเคลียร์ของกองกำลังพีซเมคเกอร์ และชื่อที่มานั้นมาจากเสาหลัก 1 ใน 2ต้น ที่ค้ำมหาวิหารโซโลมอน

หมวดหมู่:กันดั้ม
ยาคินดูเอ้

**ยาคินดูเอ้** (Jachin Due) ในการ์ตูนซีรีส์เรื่องกันดั้มในสมัย Cosmic Era เป็นหนึ่งใน ฐานทัพภาคพื้น อวกาศที่มีหน้าที่หลักปกป้องแพลนท์ในดาวเคราะห์น้อยเหมือนกับ โบอาส (BOAZ) ตั้งอยู่บริเวณ L5 มีหน้าที่คือสั่งการรบและควบคุมอาวุธสุดยอดอย่าง เจเนซิส โดยที่นี่มีการป้องกันสูงมาก เพราะ แพทริก ซาร่าคอยสั่งการอยู่ และถูกทำลายโดยการสั่งระเบิดตัวเองของ แพทริก ซาร่า โดยอัตโนมัติหลังโดนสังหาร ที่มาของชื่อนั้นมาจากเสาหลักต้นหนึ่งของวิหารโซโลมอน

## ดูเพิ่ม
* สงครามยาคินดูเอ้

หมวดหมู่:กันดั้ม
ลิปสติก/อิจิบังโบชิ

**ลิปสติก/อิจิบังโบชิ** (Lipstick/; *Lipstick/Ichiban Boshi*) เป็นซิงเกิลที่ 6 ของซาจิ ทาอินากะ ที่วางจำหน่ายในวันที่ 7 พฤศจิกายน พ.ศ. 2550 และเพลง **อิจิบังโบชิ** ยังเป็นเพลงธีมประกอบภาพยนตร์เรื่อง *Persona* อีกด้วย เป็นซิงเกิลคู่ด้านเอ และทั้งสองเพลงรวมอยู่ในอัลบั้ม "Love is..." ที่ออกในปีถัดมา รหัสซีดีของผลงานชุดนี้คือ GNCX-0011 โดยซิงเกิลนี้ขึ้นถึงอันดับที่ 63 ในประเทศญี่ปุ่น

## รายชื่อเพลง
#ลิปสติก ()
* เนื้อร้อง: ซาจิ ทาอินากะ ()/ อากิโกะ วาตานาเบะ (), ทำนอง: ซาจิ ทาอินากะ, เรียบเรียง: ฮิเดยูกิ ไดอิจิ ซูซูกิ ()
#อิจิบังโบชิ ()
* เนื้อร้องและทำนอง: ซาจิ ทาอินากะ, เรียบเรียง: ทาเคฟุมิ ฮาเกตะ ()
* ธีมตอนจบของภาพยนตร์เรื่อง *[[เพอร์โซนา แผนเปลี่ยนคนให้เหนือคน]]*
#ลิปสติก -เพลงบรรเลง-
#อิจิบังโบชิ -เพลงบรรเลง-

## อ้างอิง

หมวดหมู่:ซิงเกิลในปี พ.ศ. 2550
หมวดหมู่:ซาจิ ทาอินากะ
หมวดหมู่:เพลงประกอบภาพยนตร์ญี่ปุ่น
แอกุกกา

**แอกุกกา** () เป็นชื่อเพลงเกาหลี อาจหมายถึง
* แอกุกกา เป็นเพลงชาติของประเทศเกาหลีใต้ 
* แอกุกกา เป็นเพลงชาติของประเทศเกาหลีเหนือ
แอกุกกา (ประเทศเกาหลีเหนือ)

เพลงชาติของประเทศเกาหลีเหนือมีชื่อว่า **แอกุกกา** () เช่นเดียวกับชื่อของเพลงชาติเกาหลีใต้ มีความหมายว่า "เพลงรักชาติ" เพลงนี้รู้จักกันอีกชื่อหนึ่งตามวรรคแรกของเพลงว่า "อาชีมึน พินนารา" () แปลว่า "แสงอรุณจงฉาย" ("Let the morning shine")

ก่อนการก่อตั้งประเทศ เกาหลีภาคเหนือยังคงใช้เพลงแอกุกกา ซึ่งเป็นเพลงชาติของประเทศเกาหลีใต้ในปัจจุบัน เป็นเพลงชาติ เมื่อเกาหลีเหนือแยกตัวเป็นประเทศใหม่ใน พ.ศ. 2490 จึงได้มีการประพันธ์เพลงนี้ขึ้นเป็นเพลงชาติของเกาหลีเหนือแทนที่ เนื้อร้องโดย พัก เซ ย็อง () ทำนองโดย คิม ว็อน กยุน ()

ในปี ค.ศ. 2024 เพลงชาตินี้สอดคล้องกับการประกาศของคิม จ็อง-อึนที่ละทิ้งความพยายามในการรวมชาติเกาหลีโดยสันติวิธีอย่างเป็นทางการ เนื้อเพลงได้รับการแก้ไขบางส่วนพร้อมวลีอย่าง *ซัมช็อลลี* หรือ *สามพันลี้* หมายถึงคาบสมุทรเกาหลีถูกแทนที่ด้วย *โลกใบนี้* () หลังจากเปลี่ยนเนื้อเพลง ชื่อทางการก็จะถูกเปลี่ยนชื่อด้วย จาก *แอกุกกา* เป็น *เพลงชาติสาธารณรัฐประชาธิปไตยประชาชนเกาหลี* ()

## เนื้อร้อง

## ดูเพิ่ม
* แอกุกกา (ประเทศเกาหลีใต้)
* แอกุกกา (จักรวรรดิเกาหลี)

## อ้างอิง

## อ่านเพิ่ม
* 

## แหล่งข้อมูลอื่น

*Lyrics in English  at Naenara
*Lyrics in Korean  at Naenara
*Lyrics in English  at Kim Il-Sung University
*"Aegukka" (mp3)  at Naenara

เกาหลีเหนือ
หมวดหมู่:สัญลักษณ์ของประเทศเกาหลีเหนือ
โกดะกัน มันเกิดมาลุย

**โกดะกัน  มันเกิดมาลุย** เป็นการ์ตูนญี่ปุ่นแนวต่อสู้ปนตลก แต่งโดย มาซาโนริ.M.คาตาคูระ ตีพิมพ์ครั้งแรกภาคภาษาญี่ปุ่น เมื่อปี พ.ศ. 2541

## เรื่องย่อ
โกดะ กัน เด็กหนุ่มวัย 16 ปี  ชอบการทะเลาะวิวาทเป็นชีวิตจิตใจต้นเหตุมาจากเมื่อตอนที่ กัน ยังเด็กได้เห็นแม่ของตนเองถูกฆ่าตายต่อหน้าต่อตาโดยที่ตนเองทำอะไรไม่ได้จึงเกิดความคับแค้นใจที่ตนเองไม่สามารถที่จะปกป้องคนที่ตนรักได้ ทั้งๆที่เป็นผู้ชาย กัน จึงเริ่มฝึกวิชาอย่างหนักตั้งแต่นั้นเรี่อยมา

## ตัวละคร
* โกดะ ดัน เป็นพ่อของโกดะ กัน  เป็นโรบังที่เก่งที่สุดในอดีต
* โกดะ กัน

## รายชื่อตอน

หมวดหมู่:การ์ตูนญี่ปุ่น
มานะ คงวุฒิปัญญา

**มานะ คงวุฒิปัญญา** นักการเมืองชาวไทย อดีตสมาชิกสภาผู้แทนราษฎรกรุงเทพมหานคร และ อดีตที่ปรึกษารัฐมนตรีว่าการกระทรวงศึกษาธิการ 

## ประวัติ
มานะ คงวุฒิปัญญา เกิดเมื่อวันที่ 13 ตุลาคม พ.ศ. 2504 เป็นบุตรนายโค้วเฮงไค แซ่โค้ว และนางจันทร์เพ็ญ แซ่ลิ้ม  นายมานะเคยเป็นกำนันในท้องที่เขตภาษีเจริญ จึงมีชื่อเรียกที่รู้จักดีของคนในท้องที่ว่า **กำนันมานะ** ชีวิตส่วนตัว มานะ จบการศึกษาระดับปริญญาตรีสาขารัฐประศาสนศาสตร์ จากมหาวิทยาลัยราชภัฏสวนสุนันทา เป็นนักเล่นพระเครื่องที่มีชื่อเสียงในวงการพระเครื่องคนหนึ่ง โดยที่บ้านพักส่วนตัวย่านถนนพุทธมณฑลสาย 3 เปิดเป็นพิพิธภัณฑ์พระเครื่องด้วย มานะสมรสกับ นางสุภาภรณ์ คงวุฒิปัญญา กรรมการผู้ช่วยรัฐมนตรีในรัฐบาลแพทองธาร ชินวัตร อดีตผู้ช่วยเลขานุการรัฐมนตรีช่วยว่าการกระทรวงการคลัง อดีตสมาชิกสภาผู้แทนราษฎร กรุงเทพมหานคร เขต 29 พรรคเพื่อไทย มีบุตร 3 คน และบุตรี 1 คน 

## งานการเมือง
ในการเลือกตั้งเมื่อปี พ.ศ. 2548 มานะได้ลงสมัครเลือกตั้งในสังกัดพรรคไทยรักไทย โดยลงในพื้นที่เขต 32 กรุงเทพมหานคร ซึ่งประกอบด้วยเขตภาษีเจริญ โดยแข่งขันกับทางผู้สมัครจากพรรคประชาธิปัตย์ คือ ทันตแพทย์สุรันต์ จันทร์พิทักษ์ อดีตสมาชิกสภากรุงเทพมหานคร (สก.) ของเขตบางกอกใหญ่  ซึ่งมาลงแทนพี่ชาย คือ เภสัชกร วิลาศ จันทร์พิทักษ์ อดีต ส.ส.ในพื้นที่นี้อย่างยาวนาน ที่ย้ายไปลงในเขตคลองสาน แทน ปราโมทย์ สุขุม ที่เลิกเล่นการเมืองไป ผลการเลือกตั้ง มานะเป็นฝ่ายได้รับการเลือกตั้ง

หลังคดียุบพรรคไทยรักไทย นายมานะได้เข้าสังกัดกับพรรคพลังประชาชน ในการเลือกตั้งในปลายปี พ.ศ. 2550 ได้ลงเลือกตั้งในเขต 11 กรุงเทพมหานคร ซึ่งประกอบด้วย เขตภาษีเจริญ เขตบางแค เขตหนองแขม แต่ไม่ได้รับเลือกตั้ง และหลังคดียุบพรรคพลังประชาชน นายมานะก็ได้ย้ายเข้าสังกัดพรรคเพื่อไทย และลงสมัครรับเลือกตั้งอีกครั้ง แต่ก็แพ้ให้กับวิลาศ จันทร์พิทักษ์ เจ้าของพื้นที่เดิม

นายมานะ เคยได้รับแต่งตั้งให้ดำรงตำแหน่งที่ปรึกษารัฐมนตรีช่วยว่าการกระทรวงสาธารณสุข และ ที่ปรึกษารัฐมนตรีช่วยว่าการกระทรวงคมนาคม ต่อมาในเดือนพฤษภาคม พ.ศ. 2556 ได้รับแต่งตั้งเป็นที่ปรึกษารัฐมนตรีช่วยว่าการกระทรวงอุตสาหกรรม (ฐานิสร์ เทียนทอง) จนกระทั่งพ้นจากตำแหน่งเมื่อมีการปรับคณะรัฐมนตรีในเดือนมิถุนายนของปีเดียวกัน

ต่อมาเป็นที่ปรึกษารัฐมนตรีว่าการกระทรวงศึกษาธิการ (จาตุรนต์ ฉายแสง) ในเดือนกรกฎาคม พ.ศ. 2556

ในการปราศัยของแนวร่วมประชาธิปไตยขับไล่เผด็จการ (นปก.) ครั้งหนึ่งที่สนามหลวง นายมานะก็ได้ขึ้นเวทีปราศรัยด้วย โดยอ้างว่า เพราะรู้จักกับนายจตุพร พรหมพันธ์ แกนนำคนหนึ่งของ นปก. มานาน

ในปี พ.ศ. 2567 ได้เป็นกรรมการในคณะกรรมการติดตาม ตรวจสอบการดำเนินงานของสมาชิกสภากรุงเทพมหานครพรรคเพื่อไทย

## เกียรติยศและรางวัลที่ได้รับ
* รางวัลกำนันยอดเยี่ยม (แหนบทอง) จากกระทรวงมหาดไทย 

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:ชาวไทยเชื้อสายจีน
หมวดหมู่:บุคคลจากกรุงเทพมหานคร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
บางกอก 2485 เดอะมิวสิคัล

thumb|240px|ใบปิดละครเวที
**บางกอก 2485 เดอะมิวสิคัล** เป็นละครเพลงของบริษัท เอ็กแซ็กท์ และ ถกลเกียรติ วีรวรรณ ในปีพ.ศ. 2547 นำแสดงโดย ปฏิภาณ ปฐวีกานต์   เป็นโปรเจกต์ที่จัดเพื่อร่วมฉลอง 20 ปีแกรมมี่     ละครเวทีเรื่องนี้เป็นกานำเอาเพลงของแกรมมี่ ที่เคยสร้างความประทับใจให้กับคนฟังตลอด 20 ปีที่ผ่านมามาร้อยเป็นเรื่องราว 

## ข้อมูลการจัดแสดง
บางกอก 2485 เดอะมิวสิคัล จัดแสดงระหว่างวันที่ 11 ถึง 29 กุมภาพันธ์ พ.ศ. 2547 ณ หอประชุมใหญ่, ศูนย์วัฒนธรรมแห่งประเทศไทย รวมทั้งสิ้น 22 รอบการแสดง

## เนื้อเรื่อง
ปี พ.ศ. 2485 สงครามโลกครั้งที่ 2 เพิ่งเริ่มต้นขึ้น ผู้คนต่างพากันหวาดกลัวภัยสงครามที่กำลังจะมาถึง ความบันเทิงสำคัญที่ช่วยผ่อนคลายความเครียด และสร้างความสุขให้แก่ประชาชนก็คือละครเวที และโรงละครยอดนิยมในขณะนั้น ได้แก่ "ศาลาเฉลิมรัฐ" โดยมี 
"ดาว" (แอนนิต้า) เป็นดาราเด่นประจำโรงละคร และในที่สุดก็มาถึงวันที่กองทัพญี่ปุ่นบุกเข้าประเทศไทย ศาลาเฉลิมรัฐถูกทหารญี่ปุ่นยึดไว้เป็นกองบัญชาการ ส่งผลให้ขบวนการเสรีไทย ขบวนการใต้ดินที่รวมตัวกันเพื่อกอบกูเมืองไทยวางแผนหาทางทำลายโรงละครแห่งนี้ด้วยการส่งสายลับชื่อ "เจตน์" (มอส ปฏิภาณ) ปลอมตัวเป็นนักมายากลเข้าร่วมแสดงในคณะละครแต่เมื่อเจตน์ และดาวมีโอกาสพบกัน ความรักก็เกิดขึ้นกับเขาทั้งสอง แม้จะถูกขัดขวางจากชาวคณะละคร และผู้บัญชาการทหารญี่ปุ่น ผู้หวังจะยึดครองหมดทั้งโรงละคร และตัวนางเอกละคร ความรักของเจตน์ และดาวดำเนินไปท่ามกลางสถานการณ์สงครามที่ตึงเครียดขึ้นทุกขณะในที่สุด ขบวนการเสรีไทยก็ตัดสินใจส่งเครื่องบินเข้าทิ้งระเบิดโรงละคร ในวันที่เหล่านายทหารญี่ปุ่นเข้ามาชมละครที่ดาวนำแสดง เจตน์พยายามขัดขวางแผนการนี้ แต่ไม่เป็นผล สุดท้าย... สิ่งที่เขาต้องทำก็คือ ปฏิบัติภารกิจเพื่อประเทศชาติให้สำเร็จโดยชีวิตของผู้หญิงที่เขารักเป็นเดิมพัน

## รายชื่อนักแสดง
 
***[[ปฏิภาณ ปฐวีกานต์|มอส ปฏิภาณ ปฐวีกานต์]] เป็น เจตน์** 

เสรีไทยหนุ่มที่ปลอมตัวเป็นนักแสดงมายากลเข้าไปในคณะละครของบุญมาก เพื่อสืบข้อมูลของญี่ปุ่น เป็นคนฉลาด กล้าหาญ เอาตัวรอดเก่ง ขี้เล่น เขาตกหลุมรักดาว ตั้งแต่แรกเห็น

***แอนนิต้า พงศ์ทรง เป็น ดาว**

นางเอกสาวสวยประจำศาลาเฉลิมรัฐ เป็นคนมั่นใจในตัวเอง จริงจัง และรักการแสดง ขี้งอน โดยเฉพาะกับเจตน์ 

***[[ญาณี ตราโมทย์]] เป็น โนมูระ**

หัวหน้านายทหารญี่ปุ่น เป็นคนเผด็จการ เฉียบขาด บ้าอำนาจ เขาหลงรักดาวหัวปักหัวปำ จนทำได้ทุกอย่างเพื่อให้ได้ตัวเธอมา 

***[[ยุทธนา ลอพันธุ์ไพบูลย์]] เป็น บุญมาก**

เจ้าของคณะละครและโรงละครแห่งนี้ที่เป็นเหมือนทุกสิ่งทุกอย่างในชีวิต เป็นคนจริงจัง เป็นผู้นำ มีคำพูดประจำใจคือ “เกิดมาชีวิตหนึ่ง ต้องทำตัวให้มีค่า”

***[[วิชุดา พินดั้ม]] (แหม่ม) เป็น รัชนี**

นางรองประจำคณะละคร ดูเผิน ๆ เหมือนไม่มีแก่นสาร แต่ตัวจริงของเธอคือ เสรีไทยหญิงที่เข้ามาสืบข้อมูล

***[[พุทธชาด พงศ์สุชาติ|ตุ่ย พุทธชาด]] เป็น แจ่มฟ้า**

เจ้าของสำนักโคมเขียว เป็นนางโลมรุ่นใหญ่ เคยเป็นนางรองมาก่อนและถูกบุญมากปฏิเสธไม่ให้เล่นเป็นนางเอก เลยโกรธแค้นมาก หาทางทำทุกอย่างเพื่อทำลายคณะละคร เป็นคนขี้อิจฉา ช่างยุแยง ประจบสอพลอพวกญี่ปุ่น มีแผนการชั่วร้ายในหัวตลอด 

***เพทาย เกิดผล (ม่ำ) เป็น ตุ๊กตา**

ผู้จัดการโรงละคร เป็นผู้ช่วยคนสนิทของบุญมาก 

***เอก [[วิชัย จงประสิทธิ์พร]] เป็น หนูขำ**

ตัวตลกประจำคณะละคร ร่าเริง พูดมาก หลายครั้งที่พูดไม่ระวังจนเกือบโดนทหารญี่ปุ่นยิง 

***[[ธงธง มกจ๊ก]] เป็น พัมพ์กิ้น**

ตัวตลกประจำคณะละครคู่กับหนูขำ พูดมากเช่นกัน ชอบผู้ชาย

## แหล่งข้อมูลอื่น
*รัชดาลัย เธียเตอร์ 
*บริษัท Scenario
*Mos-Fanclub.com 

หมวดหมู่:ละครเวที
หมวดหมู่:ละครเพลงในปี พ.ศ. 2547
สโมสรฟุตบอลพอร์ตสมัท

**สโมสรฟุตบอลพอร์ตสมัท** () เป็นสโมสรฟุตบอลที่ตั้งอยู่ในเมืองพอร์ตสมัท ประเทศอังกฤษ ก่อตั้งใน ค.ศ. 1898 ปัจจุบันเล่นอยู่ในระดับอีเอฟแอลแชมเปียนชิป เคยคว้าแชมป์ลีกสูงสุดของอังกฤษได้ 2 สมัย ใน ค.ศ. 1949 และ 1950 โดยพวกเขาเล่นที่สนามแฟรตตันพาร์ก 

## ประวัติ
### 2017–ปัจจุบัน
ในเดือนพฤษภาคม ค.ศ. 2017 Pompey Supporters' Trust (PST) ลงมติเห็นชอบข้อเสนอการเข้าครอบครองกิจการจาก The Tornante Company ซึ่งมีไมเคิล ไอส์เนอร์ อดีตประธานเจ้าหน้าที่บริหารของดิสนีย์เป็นผู้นำ โดยข้อเสนอดังกล่าวแล้วเสร็จในวันที่ 3 สิงหาคม ค.ศ. 2017 พอร์ทสมัทจบฤดูกาลแรกของพวกเขาในการกลับมาเล่นลีกวันในอันดับที่ 8 ในฤดูกาลถัดมาพวกเขาคว้าแชมป์อีเอฟแอลโทรฟีโดยเอาชนะซันเดอร์แลนด์ด้วยการดวลจุดโทษในรอบชิงชนะเลิศ แต่แพ้ทีมเดียวกันในรอบเพลย์ออฟ

พอร์ทสมัทกลับมาที่เวมบลีย์เพื่อป้องกันแชมป์อีเอฟแอลโทรฟีกับซอลฟอร์ดซิตีในวันที่ 5 เมษายน ค.ศ. 2020 อย่างไรก็ตาม การระบาดทั่วของโควิด-19 ทำให้ต้องระงับการแข่งขันฤดูกาลนี้ในวันที่ 13 มีนาคม หลังจากที่ลีกถูกระงับการแข่งขัน การคำนวณคะแนนต่อเกมหมายความว่า ปอมปีย์ได้แข่งขันในรอบเพลย์ออฟ ถึงแม้ว่าจะต้องแข่งขันกันแบบปิดประตูสนามก็ตาม อย่างไรก็ตาม พวกเขาแพ้จุดโทษให้กับออกซฟอร์ดยูไนเต็ด

การแข่งขันรอบชิงชนะเลิศอีเอฟแอลโทรฟีปี 2020 ที่ถูกเลื่อนออกไปนั้น ได้ถูกจัดขึ้นในที่สุดในเดือนมีนาคม ค.ศ. 2021 โดยปิดประตูสนามเวมบลีย์ ซึ่งพอร์ตสมัทพ่ายในการดวลจุดโทษให้กับซอลฟอร์ดซิตี

## ผู้เล่นชุดปัจจุบัน

 *(ยืมตัวจาก[[สโมสรฟุตบอลแมนเชสเตอร์ซิตี|แมนเชสเตอร์ ซิตี]])*

 *(ยืมตัวจาก[[สโมสรฟุตบอลมิลล์วอลล์|มิลล์วอลล์]])*

 *(ยืมตัวจาก[[สโมสรฟุตบอลแบล็กเบิร์นโรเวอส์|แบล็กเบิร์น โรเวอส์]])*
                                              

## เกียรติประวัติ
แหล่งข้อมูล:

พอร์ทสมัทเป็นหนึ่งในห้าสโมสรฟุตบอลอังกฤษที่ได้แชมป์ทั้งสี่ระดับของพีระมิดฟุตบอลอาชีพอังกฤษ.

**League**
*ดิวิชันหนึ่ง 
**ชนะเลิศ: 1948–49, 1949–50

*ดิวิชันสอง/อีเอฟแอลแชมเปียนชิป
**ชนะเลิศ: 2002–03
**รองชนะเลิศ: 1926–27, 1986–87

*ลีกวัน
**ชนะเลิศ: 1923–24, 1961–62, 1982–83, 2023–24

*ลีกทู 
**ชนะเลิศ: 2016–17
**Promoted: 1979–80

**Cup**
*FA Cup
**ชนะเลิศ: 1938–39, 2007–08
**รองชนะเลิศ: 1928–29, 1933–34, 2009–10

*FA Charity Shield / Community Shield
**ชนะเลิศ: 1949 (shared)
**รองชนะเลิศ: 2008

*อีเอฟแอลโทรฟี
**ชนะเลิศ: 2018–19
**รองชนะเลิศ: 2019–20

## อ้างอิง

## แหล่งข้อมูลอื่น
* 

พ
พ
พ
พ
พ
พ
หมวดหมู่:สโมสรฟุตบอลในอิงกลิชฟุตบอลลีก
พอร์ทสมัท
เอิร์ท (อนุกรมเคมี)

**เอิร์ท** () อาจแปลได้ว่า "ปฐวีธาตุ" (ธาตุดิน) นิยามโดยทั่วไปในภาษาอังกฤษ จึงอาจอ้างเทียบกับ "ธาตุดิน" กล่าวคือหมายถึง มวลสารที่ประกอบขึ้นเป็นแผ่นดินโลก หรือสสารที่มีสถานะเป็นของแข็ง 

สำหรับนิยามทางเคมี และวิทยาแร่ อาจเจาะจงหมายถึง แร่หรือสารประกอบกลุ่มหนึ่ง ซึ่งเป็นสารประกอบประเภทออกไซด์ของธาตุโลหะ ที่ปรากฏพบได้ในธรณีภาค (ชั้นหิน) ของโลก 
รวมถึง ธาตุเคมี ที่ประกอบขึ้นเป็นแร่หรือสารประกอบนั้น 

โดยมีข้อสังเกตว่า 
* แร่ สารประกอบ และธาตุเคมี ที่ปรากฏพบได้ในบรรยากาศภาคของโลก ไม่จัดเป็นเอิร์ท แม้ว่ามีปรากฏในธรณีภาคก็ตาม 
* เอิร์ทบางชนิดสามารถละลายน้ำได้ แต่ปรากฏในอุทกภาคตามธรรมชาติน้อยมาก) 
* เอิร์ท มีสถานะเป็นของแข็ง ที่ STP 
* เอิร์ท แสดงสมบัติความเป็นโลหะ เช่น สารบริสุทธิ์สีเงินวาว สารประกอบที่ละลายน้ำได้ให้อิออนบวก ฯลฯ 

ความเข้าใจถึงธาตุเคมีในกลุ่มเอิร์ท เริ่มค้นพบเมื่อต้นคริสต์ศตวรรษที่ 19 
ก่อนหน้านั้น ตำราเก่าแก่มักเรียก รูปแบบตามธรรมชาติของธาตุที่มาจากปฐพีภาค (และธรณีภาค) ของโลก ว่า "เอิร์ท" 
และยังคงใช้สืบกันมาถึงปัจจุบัน รวมถึงในทางเคมีด้วย 
ซึ่งรากศัพท์คำว่า "เอิร์ท" หมายถึงตัวโลกเองด้วย โดยอาจกร่อนมาจากภาษาฝรั่งเศสว่า "แตร์" (ฝ. terre) ซึ่งมาจากภาษาละตินว่า "เทอร์รา" (ล. terra) 
และหลายภาษาใช้คำนี้หรือคำที่เพี้ยนจากคำนี้ 

ในปัจจุบัน ธาตุเคมีในกลุ่มเอิร์ท จำแนกเป็น 2 กลุ่ม 
* โลหะแอลคาไลน์เอิร์ท (rare earth metal) 
* โลหะแรร์เอิร์ท (Rare earth metal) 

## ดูเพิ่ม
* แอลคาไลน์เอิร์ท 
* แรร์เอิร์ท 

หมวดหมู่:เคมีอนินทรีย์
สรุปเหรียญโอลิมปิกฤดูร้อน 2000

## อ้างอิง

หมวดหมู่:โอลิมปิกฤดูร้อน 2000
หมวดหมู่:สรุปเหรียญกีฬาโอลิมปิกฤดูร้อน
ออลเวส์ (อัลบั้ม)

***ออลเวส์*** () คืออัลบั้มสตูดิโอชุดที่ 5 ของแกเบรียล นักร้องและนักแต่งเพลงหญิงชาวอังกฤษ ออกจำหน่ายเมื่อวันที่ 1 ตุลาคม พ.ศ. 2550 โดยบริษัทซิสเท็มแทกทิก และโกบีตเรเคิดส์ ผ่านสังกัดยูนิเวอร์แซลมิวสิก เป็นการออกผลงานเพลงครั้งแรกในรอบสามปี ที่แกเบรียลได้กลับมาร่วมงานทำอัลบั้มกับโปรดิวเซอร์ จูเลียน แกลลาเกอร์ และ เดอะบอยเลอร์เฮาส์บอยส์ อัลบั้มนี้ได้รับคำวิจารณ์ในเชิงบวกจากนักวิจารณ์เพลง และติดอันดับที่ 11 บนชาร์ตอัลบั้มแห่งสหราชอาณาจักร  และติดอันดับที่ 4 บนชาร์ตอัลบั้มอาร์แอนด์บีแห่งสหราชอาณาจักรด้วย ต่อมามีการจัดทัวร์คอนเสิร์ตโปรโมตอัลบั้มขึ้นในช่วงเดือนกุมภาพันธ์ พ.ศ. 2551

## รายชื่อเพลง

## เพลงที่ไม่ได้บรรจุลงอัลบั้ม

## ชาร์ต

## อ้างอิง

หมวดหมู่:อัลบั้มเพลงในปี พ.ศ. 2550
ดอมีนิก เดอ วีลแป็ง

**ดอมีนิก มารี ฟร็องซัว เรอเน กาลูโซ เดอ วีลแป็ง** (, 14 พฤศจิกายน พ.ศ. 2496 — ) อดีตนายกรัฐมนตรีแห่งสาธารณรัฐฝรั่งเศส

หมวดหมู่:นายกรัฐมนตรีฝรั่งเศส
หมวดหมู่:รัฐมนตรีว่าการกระทรวงการต่างประเทศฝรั่งเศส
หมวดหมู่:บุคคลที่เกิดในปี พ.ศ. 2496
หมวดหมู่:บุคคลจากราบัต
ฌ็อง-ปีแยร์ ราฟาแร็ง

**ฌ็อง-ปีแยร์ ราฟาแร็ง** (, เกิดเมื่อ 3 สิงหาคม พ.ศ. 2491) เป็นนักการเมืองชาวฝรั่งเศสเคยเป็นวุฒิสภาเมืองเวียนและอดีตนายกรัฐมนตรีแห่งสาธารณรัฐฝรั่งเศสตั้งแต่ 6 พฤษภาคม 2545 ถึง 31 พฤษภาคม พ.ศ. 2548

เขาลาออกจากตำแหน่งหลังจากชาวฝรั่งเศสไม่เห็นชอบกับสนธิสัญญาสถาปนาธรรมนูญแห่งยุโรป แต่อย่างไรก็ตามเขาได้ออกมาบอกการตัดสินใจลาออกของเขาไม่เกี่ยวกับผลการลงคะแนน การสำรวจความคิดเห็นต่อการลาออกของเขาแสดงให้เห็นว่าเขานั้นเป็นหนึ่งในนายกรัฐมนตรีที่ได้รับความนิยมน้อยที่สุดในฝรั่งเศสนับตั้งแต่ที่สาธารณรัฐฝรั่งเศสที่ 5 ก่อตั้งขึ้นใน พ.ศ. 2501

หมวดหมู่:นายกรัฐมนตรีฝรั่งเศส
หมวดหมู่:บุคคลที่เกิดในปี พ.ศ. 2491
หมวดหมู่:บุคคลจากปัวตีเย
เดวิด คอปเปอร์ฟิลด์

**เดวิด คอปเปอร์ฟิลด์** อาจหมายถึง
* เดวิด คอปเปอร์ฟิลด์ (นักมายากล) นักมายากล 
* เดวิด คอปเปอร์ฟิลด์ (นิยาย) ผลงานของชาลส์ ดิคคินส์
ไลฟ์

**ไลฟ์** (Life หรือ live) เป็นคำทับศัพท์ในภาษาอังกฤษ สามารถหมายถึง
* วินโดวส์ไลฟ์ (Windows Live) เว็บไซต์ให้บริการค้นหาข้อมูลในอินเทอร์เน็ตของไมโครซอฟท์
* ไลฟ์ (การ์ตูนญี่ปุ่น)
* ไล์ฟ (เกมกระดาน) เกมกระดานผจญภัยแสดงเรื่องราวของชีวิตผู้เล่น
* นิตยสารไลฟ์ (Life) นิตยสารอเมริกัน เลิกพิมพ์ไปแล้วตั้งแต่ 20 เมษายน พ.ศ. 2550

; นอกจากนี้
* คำว่า live ยังหมายถึงการแสดงดนตรีสดด้วย
วัดอนงคารามวรวิหาร

**วัดอนงคาราม** เป็นพระอารามหลวงชั้นโท ชนิดวรวิหาร สังกัดมหานิกายตั้งอยู่ ณ ถนนสมเด็จเจ้าพระยา แขวงสมเด็จเจ้าพระยา เขตคลองสาน กรุงเทพมหานคร ปัจจุบัน พระมหาเมืองอินทร์ อาภากโร เป็นรักษาการเจ้าอาวาส

## ประวัติ
วัดอนงคารามวรวิหาร มีชื่อเดิมคือ *วัดน้อยขำแถม* มาจากชื่อท่านผู้หญิงน้อย ซึ่งเป็นภรรยาของสมเด็จเจ้าพระยาบรมมหาพิไชยญาติ (ทัต บุนนาค) หรือสมเด็จเจ้าพระยาองค์น้อย เป็นผู้สร้างขึ้นคู่กันกับวัดพิชยญาติการามวรวิหาร แล้วถวายเป็นพระอารามหลวงในพระบาทสมเด็จพระนั่งเกล้าเจ้าอยู่หัว ส่วนคำว่าขำแถมนั้นมีเพิ่มเติมมาจากนามเดิมของเจ้าพระยาทิพากรวงศมหาโกษาธิบดี (ขำ บุนนาค) ซึ่งเป็นผู้ปฏิสังขรณ์วัดแห่งนี้ ต่อมาถึงรัชสมัยพระบาทสมเด็จพระจอมเกล้าเจ้าอยู่หัว วัดนี้ก็ได้รับพระราชทานชื่อใหม่ว่าวัดอนงคารามอย่างในปัจจุบัน

พระอุโบสถที่สร้างขึ้นในสมัยพระบาทสมเด็จพระนั่งเกล้าเจ้าอยู่หัว เป็นอาคารทรงไทย ก่ออิฐถือปูน หลังคามุงกระเบื้องเคลือบ ช่อฟ้า ใบระกาลงรักประดับกระจก หน้าบันและซุ้มประตูหน้าต่างก็มีลวดลายลงรักปิดทองสวยงาม มีพระพุทธรูปสำคัญอย่างพระพุทธจุลนาคซึ่งเป็นพระพุทธรูปสมัยสุโขทัยปางมารวิชัย เป็นพระประธานในพระวิหาร และมีพระพุทธรูปพระสาวกหล่อด้วยโลหะปิดทองยืนอยู่ด้านซ้ายขวา อีกทั้งด้านหน้าพระประธานยังมีพระพุทธมังคโล ซึ่งเป็นพระพุทธรูปทรงเครื่องปางสมาธิตั้งอยู่ด้านหน้าอีกด้วย

และใกล้ ๆ กับพระวิหารนั้นก็ยังมีพระมณฑปซึ่งสร้างขนาบกับพระวิหาร หลังที่อยู่ด้านทิศตะวันออกประดิษฐานพระพุทธรูปไสยาสน์ที่จำลองมาจากวัดราชาธิวาสราชวรวิหาร และหลังที่อยู่ด้านทิศตะวันตกประดิษฐานพระพุทธบาทจำลองเอาไว้
       
วัดอนงคาราม บนชั้นสอง เป็นห้องสมุดประชาชนภายในวัดนั้น และเป็นที่ตั้งของ "พิพิธภัณฑ์ท้องถิ่นเขตคลองสาน" ซึ่งในพิพิธภัณฑ์นั้นมีการจัดแสดงนิทรรศการเรื่องราวความเป็นมาเป็นไปต่าง ๆ ในเขตคลองสาน ทั้งเรื่องของวิถีชีวิต ความเป็นอยู่ของชาวคลองสานตั้งแต่อดีตจนถึงปัจจุบัน

## คลังภาพ

ไฟล์:วัดอนงคารามวรวิหาร เขตคลองสาน กรุงเทพมหานคร.JPG|พระพุทธจุลนาค และพระพุทธมังคโล ในพระวิหาร
ไฟล์:(2023) วัดอนงคารามวรวิหาร เขตคลองสาน กรุงเทพมหานคร (6).jpg|พระประธานในพระอุโบสถ ประดิษฐานในบุษบก
ไฟล์:วัดอนงคารามวรวิหาร เขตคลองสาน กรุงเทพมหานคร (11).JPG|พระประธานในพระอุโบสถ
ไฟล์:Wat Anongkharam, Khlong San, Bangkok วัดอนงคารามวรวิหาร (23).jpg|พระนอนในพระมณฑป จำลองแบบจากวัดราชาธิวาส
ไฟล์:วัดอนงคารามวรวิหาร เขตคลองสาน กรุงเทพมหานคร (6).JPG|บานประตูพระอุโบสถ
ไฟล์:(2023) วัดอนงคารามวรวิหาร เขตคลองสาน กรุงเทพมหานคร (16).jpg|พระแก้วขาว
ไฟล์:วัดอนงคารามวรวิหาร เขตคลองสาน กรุงเทพมหานคร (8).JPG|ตุ๊กตาจีน


## อ้างอิง
* วัดอนงคารามวรวิหาร dhammathai.org
* รำลึกสมเด็จย่าในถิ่นนิวาสสถานเดิม ณ วัดอนงคาราม โดย ผู้จัดการออนไลน์ 16 ตุลาคม 2550 17:49 น.

## แหล่งข้อมูลอื่น
 

หมวดหมู่:พระอารามหลวงชั้นโท ชนิดวรวิหาร
หมวดหมู่:วัดในเขตคลองสาน
หมวดหมู่:วัดไทยในสังกัดคณะสงฆ์มหานิกาย
หมวดหมู่:โบราณสถานในเขตคลองสาน
บาป (ศาสนาคริสต์)

ในศาสนาคริสต์ **[[บาป]]** (;  *khatah* *ทำผิด*) คือการไม่บรรลุถึงความครบถ้วนแห่งกฎหมายอันชอบธรรมที่พระเจ้าทรงจัดเตรียมสำหรับมนุษย์ (กฎทางศีลธรรม) การไม่บรรลุเช่นนั้น ยังผลให้มนุษย์ตกเข้าสู่แนวทางการดำเนินชีวิตที่ไม่สมบูรณ์ ความไม่สมบูรณ์อันเป็นผลจากบาปได้เป็นเหมือนนายที่กดขี่เขา ให้อยู่ในสภาพเป็นทาส สภาพเช่นนั้นคือ ความบกพร่องของทั้งจิตวิญญาน (ทั้งหมดในตัวบุคคล) ที่ต้องเสื่อมลงทุกด้าน และที่สุดคือ ความตาย ดังที่คัมภีร์ไบเบิลกล่าวไว้ว่า "เพราะ‍ว่าค่า‍จ้างของบาปคือความตาย"

## จุดเริ่มต้นของบาป
ณ สวนเอเดน อันเป็นที่อยู่อาศัยของมนุษย์คู่แรก ซึ่งพระยาห์เวห์ทรงจัดเตรียมให้ พระองค์อนุญาตให้เขากินผลไม้ทุกอย่างในสวนได้ แต่มีต้นหนึ่งที่อยู่กลางสวน เป็นต้นไม้ที่ให้รู้จักความดีและชั่ว พระองค์ทรงสงวนไว้จากมนุษย์คู่แรก โดยบัญชาแก่เขาว่า "แต่ผลของต้น‍ไม้แห่งการรู้ถึงความดีและความชั่วนั้น ห้ามเจ้ากิน เพราะในวันใดที่เจ้ากิน เจ้าจะต้องตายแน่"  อย่างไรก็ดี อยู่มาวันหนึ่ง ขณะที่เอวากำลังมองดูผลจากต้นไม้นั้น เธอก็ได้ยินเสียงพูดมาจากงูตัวหนึ่ง ถามกับเธอว่า "จริงหรือ? ที่พระ‍เจ้าตรัสว่า ‘ห้ามพวก‍เจ้ากินผลจากต้น‍ไม้ทุกต้นในสวนนี้’" เอวาจึงตอบงูว่า "ผลของต้น‍ไม้ในสวนนี้เรากินได้ เว้น‍แต่ผลของต้น‍ไม้ที่อยู่กลางสวนนั้น พระ‍เจ้าตรัสว่า ‘ห้ามพวก‍เจ้ากินและถูก‍ต้องเลย มิ‍ฉะนั้นพวก‍เจ้าจะตาย’" งูจึงหลอกเอวาโดยพูดว่า "พวก‍เจ้าจะไม่ตายแน่ เพราะพระ‍เจ้าทรงทราบอยู่ว่า พวก‍เจ้ากินผลจากต้น‍ไม้นั้นวัน‍ใด ตาของพวก‍เจ้าจะสว่างขึ้นในวัน‍นั้น แล้วพวก‍เจ้าจะเป็นเหมือนอย่างพระ‍เจ้า คือรู้ความดีและความชั่ว" เอวาจึงคล้อยตามการชี้นำของซาตาน หยิบผลไม้ที่พระเจ้าตรัสห้ามมากินเข้าไป ทั้งยังส่งให้อาดัมกินด้วย

การละเมิดต่อพระบัญชาโดยเจตนาเช่นนั้น ทำให้สัมพันธภาพอันดีของเขากับพระเจ้ายุติลง และตั้งแต่วันนี้นเอง ทั้งสองจึง *ตาย* ในสายพระเนตรพระเจ้า "เขามีมลทิน และมีบาป ขาดจากชีวิตนิรันดร์ พระเจ้ายังได้ขับเขาออกจากสวนเอเดนด้วย"

## อ้างอิง

หมวดหมู่:บาป
หมวดหมู่:ปรัชญาศาสนาคริสต์
กฤตธีรา อินพรวิจิตร

**กฤตธีรา อินพรวิจิตร** มีชื่อเสียงจากการเป็นพิธีกรร่วมในรายการตีสิบ จึงนิยมเรียกเธอว่า **เข็ม ตีสิบ** ก่อนหน้านี้ เข็ม กฤตธีรา อินพรวิจิตร ทำงานอยู่ในวงการโฆษณา เป็นฟรีแลนซ์ของโปรดักชั่นโฆษณาแห่งหนึ่ง เป็นพิธีกรรายการโทรทัศน์ ทำงานศิลปะ เขียนหนังสือ (เล่มหนึ่งที่วางตลาดแล้วคือ 'ฟุ้งซ่าน') ทางด้านผลงานภาพยนตร์ แสดงเรื่อง บอดี้ ศพ*19 (2550) และกุมภาพันธ์ (2546)

เข็ม กฤตธีรา ถือเป็นนักแสดงและพิธีกรที่มีรูปร่างสูงเข้าขั้นนางแบบอีกคนหนึ่ง คือ เธอมีส่วนสูง 172 เซนติเมตร

## ผลงาน
### พิธีกร
* ตีสิบ
* ป้าข้างบ้าน (ช่องยูทูบ : สนทนายามเช้า) ร่วมกับ นารากร ติยายน

### ภาพยนตร์
* กุมภาพันธ์
* มือปืน/โลก/พระ/จัน รับบทเป็น แพรวา เฉลิมหล้า (แพร) (รับเชิญ)
* บอดี้ ศพ 19 รับบทเป็น แพทย์หญิงอุษา พัฒนพงษ์

### ละครโทรทัศน์
* กรุงเทพ..มหานครซ้อนรัก (2559) ช่องวัน 31 รับบทเป็น ทารินา  (รับเชิญ)
* ล่า (2560) ช่องวัน 31 รับบทเป็น หมอณัฐฐา 
* ขอเกิดใหม่ใกล้ ๆ เธอ (2563) ช่องวัน 31 รับบทเป็น ดร.นัทรี

## อ้างอิง

## แหล่งข้อมูลอื่น
* เข็ม-กฤตธีรา อินพรวิจิตร : I am what I am-ฉันเป็นฉันเอง
* 

หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:บุคคลจากคณะมัณฑนศิลป์ มหาวิทยาลัยศิลปากร
วาทกะแด่ผู้ล่วงลับ

**วาทกะแด่ผู้ล่วงลับ** (Speaker for the Dead) เป็นนิยายวิทยาศาสตร์ของออร์สัน สก็อต การ์ด โดยเป็นเรื่องสืบเนื่องจากเรื่อง The Ender's Game โดยเดินเรื่องในเวลาอีก 3,000 ปีต่อมา แต่ด้วยการเดินทางผ่านกาลเวลา Ender ตัวหลักของเรื่องนี้จึงมีอายุเพียง 35 ปีในเรื่อง นวนิยายนี้แปลเป็นภาษาไทยโดยยรรยง เต็งอำนวย

ในเรื่องนี้เป็นเรื่องแรกที่กล่าวถึงรัฐสภาแห่งดวงดาว ที่ทำหน้าที่ทางด้านกฎหมายที่เกี่ยวกับอาณานิคมมนุษย์ และกล่าวถึงโลกที่ร้อย ดาวเคราะห์ที่มนุษย์ไปสร้างอาณานิคม

## ดูเพิ่ม
* รายชื่อนิยายวิทยาศาสตร์ไทย

หมวดหมู่:บันเทิงคดีแนววิทยาศาสตร์
หมวดหมู่:วรรณกรรมแปล
หมวดหมู่:วรรณกรรมเยาวชน
อนุทิน วงศ์สรรคกร

**อนุทิน วงศ์สรรคกร** เป็นนักออกแบบและนักออกแบบตัวอักษร หนึ่งในผู้ก่อตั้ง Behaviour Group มีผลงานเป็นที่รู้จักทั้งในและนอกประเทศ แบบตัวอักษรของอนุทิน สามารถพบเห็นได้ทั่วไป บนสื่อต่างๆไม่ว่าจะเป็น นิตยสาร หนังสือ สินค้าอุปโภคบริโภค ปกซีดีเพลง หรือการออกแบบภาพพจน์ให้กับบริษัทชั้นนำ เขาใช้งานเขียนเป็นความสนุกยามว่าง อนุทินเคยเขียนให้กับนิตยสารฟรีสซ์ อิมเมจ ดีเอ็นเอ วอลเปเปอร์ และยังคงเขียนให้กับ อาร์ตโฟร์ดี งานออกแบบที่ผ่านมาของเคยเขาได้รับรางวัลจากสมาคมผู้กำกับอักขรศิลป์นิวยอร์ก ปัจจุบันเขายังคงผลิตงานออกแบบอย่างสม่ำเสมอ สนุกกับการถ่ายภาพ การท่องเที่ยว และการสอนที่มหาวิทยาลัยกรุงเทพ

## แหล่งข้อมูลอื่น
* เว็บไซต์ Anuthin.com
* เว็บไซต์กลุ่ม Behaviour Group

หมวดหมู่:นักออกแบบ
หมวดหมู่:นักออกแบบกราฟิก
หมวดหมู่:นักออกแบบตัวอักษร
หมวดหมู่:บุคคลจากโรงเรียนเตรียมอุดมศึกษาน้อมเกล้า
วิชญ์ พิมพ์กาญจนพงศ์

**วิชญ์ พิมพ์กาญจนพงศ์** (เกิด 1 เมษายน พ.ศ. 2519) เป็นอดีตนักแสดงชาย และนักออกแบบกราฟิก นิวมีเดีย และมีเดียอาร์ต ของดั๊กยูนิต

## ประวัติ
วิชญ์จบมัธยมจากโรงเรียนสาธิตจุฬาลงกรณ์มหาวิทยาลัย ปริญญาตรีเข้าเรียนที่คณะสถาปัตยกรรมศาสตร์ จุฬาลงกรณ์มหาวิทยาลัย แต่ไม่จบการศึกษา และปริญญาโทศิลปศาสตร์ (นิเทศศิลป์) จากมหาวิทยาลัยเคนต์ สหราชอาณาจักร เคยเป็นพิธีกรรายการยุทธการขยับเหงือก ในชื่อ "เสนาวิชญ์" ปัจจุบันดำรงตำแหน่งกรรมการผู้จัดการบริษัทดั๊กยูนิต

## ผลงาน
### รายการโทรทัศน์
*ยุทธการขยับเหงือก
### งานแสดง
*วอนทั้งโลก โขกหัวเธอ
*โคลนนิ่ง คนก๊อปปี้คน
*ผู้ชายหัวใจไม่แพ้
*ดอกไม้ในทางปืน
*ผีสามบาท บาทที่สาม

## รางวัล
* ปี 2542 รางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม จากเรื่อง “ ดอกไม้ในทางปืน”

## แหล่งข้อมูลอื่น
* เว็บบล็อกของ Duckunit

หมวดหมู่:นักออกแบบ
หมวดหมู่:นักออกแบบกราฟิก
หมวดหมู่:นักออกแบบงานโมชั่นและนิวมีเดีย
หมวดหมู่:นักออกแบบแอนิเมชัน
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย

หมวดหมู่:บุคคลที่ยังมีชีวิตอยู่
พรรคศิลปิน

**พรรคศิลปิน** เป็นพรรคการเมืองของไทยที่ก่อตั้งขึ้นเมื่อเดือนตุลาคม พ.ศ. 2550 โดยนายวสันต์ สิทธิเขตต์ และกลุ่มศิลปินไทยส่วนหนึ่ง จำนวน 17 คน
 
พรรคศิลปินมีหัวหน้าพรรคคือ นายวสันต์ สิทธิ์เขตต์  มีนายจุมพล อภิสุข จากวงคนด่านเกวียน เป็นเลขาธิการพรรค และนางนิตยา บุญประสิทธิ จากวงกรรมาชน เป็นโฆษกพรรค มีกรรมการพรรค และสมาชิกประกอบด้วยศิลปินในแขนงต่าง ๆ เช่น เนาวรัตน์ พงษ์ไพบูลย์ ทวี รัชนีกร ศิลปินแห่งชาติ, สุรชัย จันทิมาธร มงคล อุทก พงษ์เทพ กระโดนชำนาญ นักดนตรีเพลงเพื่อชีวิต, ไชยันต์ ไชยพร กนกศักดิ์ แก้วเทพ อาจารย์มหาวิทยาลัย  อย่างไรก็ตาม นายวสันต์ สิทธิเขตต์ กล่าวว่าการมีโครงสร้างหัวหน้าพรรค กรรมการบริหารพรรค เพียงเพื่อให้เป็นไปตามกฎหมายพรรคการเมือง

พรรคศิลปิน สิ้นสุดสภาพความเป็นพรรคการเมือง ในปี พ.ศ. 2552 เนื่องจากไม่สามารถจัดตั้งสาขาพรรค และหาสมาชิกพรรคได้ตามที่กฎหมายกำหนด

## กรรมการบริหารพรรค
คณะกรรมการบริหารพรรคศิลปิน จำนวน 9 คน ได้แก่
# วสันต์ สิทธิเขตต์ หัวหน้าพรรค
# มานิต ศรีวานิชภูมิ รองหัวหน้าพรรค (ลาออก 15 พฤศจิกายน พ.ศ. 2550)
# วิลิต เตชะไพบูลย์ เลขาธิการพรรค (ลาออก 15 พฤศจิกายน พ.ศ. 2550)
# ไชยพร เกิดมงคล รองเลขาธิการพรรค
# จุมพล อภิสุข เหรัญญิกพรรค (ลาออก 15 พฤศจิกายน พ.ศ. 2550)
# จรัสศรี รูปขำดี โฆษกพรรค
# นิตยา บุญประเสริฐ กรรมการบริหารพรรค (ลาออก 15 พฤศจิกายน พ.ศ. 2550)
# วัลลภ พลเสน กรรมการบริหารพรรค (ลาออก 15 พฤศจิกายน พ.ศ. 2550)
# ณมนต์ ภคมณฑ์ กรรมการบริหารพรรค (ลาออก 15 พฤศจิกายน พ.ศ. 2550)

## สัญลักษณ์
พรรคศิลปินมีสัญลักษณ์เป็นรูปนกพิราบสีขาว ดัดแปลงมาจากรูปที่ออกแบบโดยปาโบล ปีกัสโซ ศิลปินชาวสเปน ซึ่งมีความหมายสากลถึงเสรีภาพ มีคำขวัญว่า *หัวใจคือไม่ปกครอง* ไม่ปรารถนาผู้นำและผู้ตาม ทุกคนตื่นรู้ตน มีสติปัญญา มีนโยบายที่จะส่งเสริมให้ทุกคนดูแลตนเอง ชุมชน และสังคม เคารพซึ่งกันและกัน ส่งเสริมการแบ่งปัน เพื่อประโยชน์สุขร่วมกันของสังคม  และจะไม่ร่วมมือกับนักการเมืองหน้าเก่า แต่จะร่วมมือกับพรรคการเมืองที่เป็นทางเลือก และยังมีนโยบายเพื่อสิทธิ์ของบุคคลเพศที่สาม  พรรคศิลปินไม่ได้มุ่งหวังที่จะเข้าร่วมรัฐบาลเพื่อบริหารประเทศ

## แนวคิด
แนวคิดพรรคศิลปิน มีที่มาเริ่มแรกจากการนำเสนอศิลปะสื่อผสม (conceptual art)  ของวสันต์ สิทธิเขตต์ ในช่วงการเลือกตั้งสมาชิกสภาผู้แทนราษฎรในประเทศไทย พ.ศ. 2548 มีการทำโปสเตอร์วิพากษ์วิจารณ์ นโยบายหาเสียงแนวประชานิยมของนักการเมืองพรรคไทยรักไทย และได้รับการสนับสนุนจากศิลปินบางส่วน เช่น ถวัลย์ ดัชนี เฉลิมชัย โฆษิตพิพัฒน์ ประเทือง เอมเจริญ ช่วง มูลพินิจ อังคาร กัลยาณพงศ์

## อ้างอิง

## แหล่งข้อมูลอื่น
* เว็บไซต์ พรรคศิลปิน 


ศิลปิน
ศิลปิน
หมวดหมู่:พรรคการเมืองไทยที่ยุบพรรคในปี พ.ศ. 2552
นิรุติ กรุสวนสมบัติ

**นายนิรุติ กรุสวนสมบัติ** เป็นนักออกแบบและช่างพิมพ์เลตเตอร์เพรสผู้ก่อตั้ง Design Studio และ Press A Card (เปิ๊ดสะการ์ด) มีผลงานเป็นที่รู้จักทั้งในและต่างประเทศ ตั้งแต่ปี พ.ศ. 2546 เป็นต้นมา งานออกแบบของนิรุติมีให้พบเห็นอยู่บ่อยครั้งบนสื่อต่าง ๆ เช่น สื่อประชาสัมพันธ์การประกวดมิสทีนไทยแลนด์ (Miss Teen Thailand), บทสัมภาษณ์เกี่ยวกับงานพิมพ์ระบบเลตเตอร์เพรสต่าง ๆ นอกจากนี้ผลงานของเขาได้รับรางวัลอยู่บ่อยครั้งทั้งในและต่างประเทศ อาทิ รางวัลพระราชทานหนังสือดีเด่นในงานสัปดาห์หนังสือแห่งชาติ ได้รับเลือกให้ตีพิมพ์ผลงานใน นิตยสารฮาว และนิตยสารพริ้นต์ ที่ประเทศสหรัฐอเมริกา

## ประวัติ

### การศึกษา
จบชั้นมัธยมศึกษาจาก โรงเรียนบดินทรเดชา (สิงห์ สิงหเสนี) ได้รับปริญญา ศิลปบัณฑิต สาขาวิชาการออกแบบนิเทศศิลป์ B.F.A. Visual Communication Design จากมหาวิทยาลัยรังสิต และปริญญา วิทยาศาสตรมหาบัณฑิต เกียรตินิยม สาขาวิชาการออกแบบนิเทศศิลป์ Master of Science (Communication design) จาก Pratt Institute นิวยอร์ก สหรัฐอเมริกา

### การงาน
เริ่มงานออกแบบครั้งแรกที่ประเทศไทยก่อนไปศึกษาต่อที่สหรัฐอเมริกา หลังจากสำเร็จปริญญาโทก็ได้ทำงานที่สตูดิโอแห่งหนึ่งในรัฐโอไฮโอ ก่อนที่จะย้ายมาปักหลักกับแผนกออกแบบเว็บไซต์ของสถานีข่าวโทรทัศน์ ซีเอ็นเอ็น ที่แอทแลนต้า จากประสบการณ์ที่ ซีเอ็นเอ็น ทำให้เขาได้เป็นผู้อยู่เบื้องหลังการออกแบบระบบเนวิเกชั่นของเว็บไซต์ไทยรัฐ ดอตคอม เมื่อปีพ.ศ. 2546 และ เว็บไซต์ของโครงการกรุงเทพเมืองแฟชั่น

## ตำแหน่งหน้าที่
ปัจจุบันดำรงตำแหน่ง
* ที่ปรึกษาด้านการออกแบบ ให้กับเครือของสยามสปอร์ตพับลิชชิ่ง และ บริษัท อินสไพร์ เอนเตอร์เทนเม้นท์ จำกัด 
* อาจารย์พิเศษสอนด้านการออกแบบที่มหาวิทยาลัยกรุงเทพฯ, ศรีปทุม และรังสิต

นิรุติคงผลิตงานออกแบบอย่างสม่ำเสมอ ใช้เวลาว่างกับการพิมพ์เลตเตอร์เพรส และการเป็นผู้จัดรายการพิเศษ ให้กับรายการวิทยุของเครือสยามสปอร์ต

## รางวัล
* พ.ศ. 2555 รางวัลชมเชยการประกวดหนังสือดีเด่น ประจำปี พ.ศ. 2555 ประเภทหนังสือสวยงามทั่วไป ในฐานะผู้ออกแบบจัดทำรูปเล่มหรือศิลปกรรม เรื่อง “กรุงเก่าเมื่อกาลก่อนภาพถ่าย 100 ปี พระนครศรีอยุธยา” จากสำนักงานคณะกรรมการการศึกษาขั้นพื้นฐาน กระทรวงศึกษาธิการ
* พ.ศ. 2554 รางวัลดีเด่นการประกวดหนังสือดีเด่น ประจำปี พ.ศ. 2554 ประเภทหนังสือสวยงามทั่วไป ในฐานะผู้ออกแบบจัดทำรูปเล่มหรือศิลปกรรม เรื่อง “สมุดภาพความทรงจำ เมื่อครั้งแผ่นดิน สมเด็จพระพุทธเจ้าหลวง” จากสำนักงานคณะกรรมการการศึกษาขั้นพื้นฐาน กระทรวงศึกษาธิการ

## อ้างอิง

## แหล่งข้อมูลอื่น
* เว็บไซต์กลุ่ม Behaviour Group
* เว็บไซต์ Tri-Z Design Studio 
* เว็บไซต์ เปิ๊ดสะการ์ด

หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากวิทยาลัยการออกแบบ มหาวิทยาลัยรังสิต
หมวดหมู่:นักออกแบบกราฟิก
หมวดหมู่:นักออกแบบเว็บไซต์
อำเภอปทุมราชวงศา

**ปทุมราชวงศา** [ปะ-ทุม-ราด-ชะ-วง-สา] เป็นอำเภอหนึ่งในจังหวัดอำนาจเจริญ

## ที่ตั้งและอาณาเขต
อำเภอปทุมราชวงศาตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเสนางคนิคมและอำเภอชานุมาน 
* **ทิศตะวันออก** ติดต่อกับอำเภอเขมราฐ อำเภอกุดข้าวปุ้น และอำเภอตระการพืชผล (จังหวัดอุบลราชธานี)
* **ทิศใต้** ติดต่อกับอำเภอพนา 
* **ทิศตะวันตก** ติดต่อกับอำเภอเมืองอำนาจเจริญ

## ประวัติ
ในโอกาสฉลอง พันปีของจังหวัดอุบลราชธานี พ.ศ. 2535 นายสายสิทธิ์ พรแก้ว ผู้ว่าราชการจังหวัดอุบลราชธานีในสมัยนั้น มีดำริจะจัดตั้งอำเภอใหม่เพื่อเป็นการเฉลิมฉลองวาระจังหวัดอุบลราชธานีครบ 200 ปีเป็นกรณีพิเศษไม่ต้องผ่านการเป็นกิ่งอำเภอ โดยจัดตั้งอำเภอใหม่ให้ชื่อว่า **อำเภอปทุมราชวงศา** มีสถานที่ตั้ง ณ บ้านนาหว้าใหญ่ ตำบลนาหว้า อำเภอพนา โดยใช้ชื่อของพระปทุมราชวงศา (ท้าวคำผง) เจ้าเมืองอุบลราชธานีคนแรกเป็นชื่อของอำเภอ คำว่า "ปทุม" เป็นคำนามมาจากภาษาบาลีมีความหมายว่า บัวหลวง คำว่า "ปทุมราชวงศา" หมายถึง ราชวงศ์ดอกบัวหลวง ถ้าหากจะใช้ชื่อตำบลนาหว้าซึ่งเป็นที่ตั้งที่ว่าการอำเภอใหม่เป็นชื่ออำเภอ จะเป็นการซ้ำซ้อนกับอำเภอนาหว้า จังหวัดนครพนม

จังหวัดอุบลราชธานีได้ดำเนินการตามขั้นตอนต่าง ๆ ในการจัดตั้งอำเภอปทุมราชวงศาเรื่อยมาจนกระทั่ง ถึงวันที่ 1 สิงหาคม พ.ศ. 2536 เป็นต้นมา อำเภอปทุมราชวงศาจึงได้รับการจัดตั้งขึ้นโดยรวมท้องที่ตำบลลือ ตำบลห้วย และตำบลนาหว้าจากอำเภอพนา ตำบลโนนงามจากอำเภออำนาจเจริญ ตำบลหนองข่าและตำบลคำโพนจากอำเภอชานุมานเข้าด้วยกัน โดยมีพระราชกฤษฎีกาตั้งอำเภอปทุมราชวงศา จังหวัดอุบลราชธานี พ.ศ. 2536 ประกาศราชกิจจานุเบกษา เล่ม 110 ตอนที่ 87 ลงวันที่ 2 กรกฎาคม 2536 ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป

จนกระทั่งถึงวันที่ 1 ธันวาคม พ.ศ. 2536 พระราชบัญญัติจัดตั้งจังหวัดอำนาจเจริญแยกจากจังหวัดอุบลราชธานีมีผลบังคับใช้ ทำให้อำเภอปทุมราชวงศาย้ายมาขึ้นกับจังหวัดอำนาจเจริญจนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอปทุมราชวงศาแบ่งเขตการปกครองย่อยออกเป็น 7 ตำบล 73 หมู่บ้าน ได้แก่

### การปกครองส่วนท้องถิ่น
ท้องที่อำเภอปทุมราชวงศาประกอบด้วยองค์กรปกครองส่วนท้องถิ่น 8 แห่ง ได้แก่
* **[[เทศบาลตำบลปทุมราชวงศา]]** ครอบคลุมพื้นที่บางส่วนของตำบลนาหว้าและตำบลนาป่าแซง
* **เทศบาลตำบลหนองข่า** ครอบคลุมพื้นที่ตำบลหนองข่าทั้งตำบล
* **เทศบาลตำบลห้วย** ครอบคลุมพื้นที่ตำบลห้วยทั้งตำบล
* **เทศบาลตำบลนาป่าแซง** ครอบคลุมพื้นที่ตำบลนาป่าแซง (นอกเขตเทศบาลตำบลปทุมราชวงศา)
* **เทศบาลตำบลลือ** ครอบคลุมพื้นที่ตำบลลือทั้งตำบล
* **องค์การบริหารส่วนตำบลคำโพน ** ครอบคลุมพื้นที่ตำบลคำโพนทั้งตำบล
* **องค์การบริหารส่วนตำบลนาหว้า** ครอบคลุมพื้นที่ตำบลนาหว้า (นอกเขตเทศบาลตำบลปทุมราชวงศา)
* **องค์การบริหารส่วนตำบลโนนงาม** ครอบคลุมพื้นที่ตำบลโนนงามทั้งตำบล

## สถาบันการศึกษา
โรงเรียนมัธยมศึกษาสังกัดสำนักงานคณะกรรมการการศึกษาขั้นพื้นฐาน
* โรงเรียนปทุมราชวงศา
* โรงเรียนลือวิทยาคม

## ธนาคาร
อำเภอปทุมราชวงศามีธนาคารที่เปิดให้บริการ 5 แห่ง ประกอบด้วย			
# ธนาคารเพื่อการเกษตรและสหกรณ์การเกษตร สาขาปทุมราชวงศา					
# ธนาคารกรุงเทพ สาขาปทุมราชวงศา (ปัจจุบันปิดทำการ 2567)
# ธนาคารกรุงไทย สาขาปทุมราชวงศา
# ธนาคารออมสิน สาขาปทุมราชวงศา
# ธนาคารกสิกรไทย สาขาปทุมราชวงศา (ปัจจุบันปิดทำการสาขานี้ไปแล้ว 2561)

## สถานีตำรวจ
* สถานีตำรวจภูธรปทุมราชวงศา

## อ้างอิง

## แหล่งข้อมูลอื่น
* เว็บไซต์สถานีตำรวจภูธรปทุมราชวงศา

ปทุมราชวงศา
อำเภอหัวตะพาน

**หัวตะพาน** เป็นอำเภอหนึ่งในจังหวัดอำนาจเจริญ

## ที่ตั้งและอาณาเขต
อำเภอหัวตะพานมีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเมืองอำนาจเจริญ 
* **ทิศตะวันออก** ติดต่อกับอำเภอม่วงสามสิบ (จังหวัดอุบลราชธานี) และอำเภอลืออำนาจ 
* **ทิศใต้** ติดต่อกับอำเภอเขื่องใน (จังหวัดอุบลราชธานี)
* **ทิศตะวันตก** ติดต่อกับอำเภอป่าติ้วและอำเภอคำเขื่อนแก้ว (จังหวัดยโสธร)

## การแบ่งเขตการปกครอง
### การปกครองส่วนภูมิภาค
อำเภอหัวตะพานแบ่งเขตการปกครองย่อยออกเป็น 8 ตำบล 85 หมู่บ้าน ได้แก่

### การปกครองส่วนท้องถิ่น
ท้องที่อำเภอหัวตะพานประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลหัวตะพาน** ครอบคลุมพื้นที่บางส่วนของตำบลหัวตะพาน ตำบลหนองแก้ว และตำบลรัตนวารี
* **เทศบาลตำบลรัตนวารีศรีเจริญ** ครอบคลุมพื้นที่ตำบลหัวตะพานและตำบลรัตนวารี (นอกเขตเทศบาลตำบลหัวตะพาน)
* **เทศบาลตำบลเค็งใหญ่** ครอบคลุมพื้นที่ตำบลเค็งใหญ่ทั้งตำบล
* **องค์การบริหารส่วนตำบลคำพระ** ครอบคลุมพื้นที่ตำบลคำพระทั้งตำบล
* **องค์การบริหารส่วนตำบลหนองแก้ว** ครอบคลุมพื้นที่ตำบลหนองแก้ว (นอกเขตเทศบาลตำบลหัวตะพาน)
* **องค์การบริหารส่วนตำบลโพนเมืองน้อย** ครอบคลุมพื้นที่ตำบลโพนเมืองน้อยทั้งตำบล
* **องค์การบริหารส่วนตำบลสร้างถ่อน้อย** ครอบคลุมพื้นที่ตำบลสร้างถ่อน้อยทั้งตำบล
* **องค์การบริหารส่วนตำบลจิกดู่** ครอบคลุมพื้นที่ตำบลจิกดู่ทั้งตำบล


หัวตะพาน
อำเภอลืออำนาจ

**ลืออำนาจ** เป็นอำเภอหนึ่งในจังหวัดอำนาจเจริญ

## ประวัติ
อำเภอลืออำนาจ เดิมเป็นส่วนหนึ่งของอำเภอเมืองอำนาจเจริญ โดยแยกพื้นที่ตำบลอำนาจ ตำบลดงมะยาง ตำบลเปือย ตำบลดงบัง ตำบลไร่ขี และตำบลแมด จากอำเภออำนาจเจริญ ไปตั้งเป็น **กิ่งอำเภอลืออำนาจ** เมื่อวันที่ 31 มกราคม พ.ศ. 2534 และต่อมาได้พื้นที่บางส่วนของตำบลดงมะยางออกเป็นตำบลโคกกลาง และได้รับการยกฐานะเป็นอำเภอลืออำนาจเมื่อปี พ.ศ. 2539 มีผลบังคับใช้ตั่งแต่วันที่ 5 ธันวาคม พ.ศ. 2539

## ที่ตั้งและอาณาเขต
อำเภอลืออำนาจตั้งอยู่ตอนใต้ของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเมืองอำนาจเจริญ
* **ทิศตะวันออก** ติดต่อกับอำเภอพนา
* **ทิศใต้** ติดต่อกับอำเภอม่วงสามสิบ (จังหวัดอุบลราชธานี) มีลำน้ำเซบกเป็นเส้นแบ่งเขต
* **ทิศตะวันตก** ติดต่อกับอำเภอหัวตะพาน

## การแบ่งเขตการปกครอง
### การปกครองส่วนภูมิภาค
อำเภอลืออำนาจแบ่งเขตการปกครองย่อยออกเป็น 7 ตำบล 79 หมู่บ้าน ได้แก่

### การปกครองส่วนท้องถิ่น
ท้องที่อำเภอลืออำนาจประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลอำนาจ** ครอบคลุมพื้นที่บางส่วนของตำบลอำนาจ
* **เทศบาลตำบลสามหนอง** ครอบคลุมพื้นที่ตำบลอำนาจ (เฉพาะนอกเขตเทศบาลตำบลอำนาจ)
* **เทศบาลตำบลดงมะยาง** ครอบคลุมพื้นที่ตำบลดงมะยางทั้งตำบล
* **เทศบาลตำบลเปือย** ครอบคลุมพื้นที่ตำบลเปือยทั้งตำบล
* **เทศบาลตำบลโคกกลาง** ครอบคลุมพื้นที่ตำบลโคกกลางทั้งตำบล
* **เทศบาลตำบลแมด** ครอบคลุมพื้นที่ตำบลแมดทั้งตำบล
* **องค์การบริหารส่วนตำบลดงบัง** ครอบคลุมพื้นที่ตำบลดงบังทั้งตำบล
* **องค์การบริหารส่วนตำบลไร่ขี** ครอบคลุมพื้นที่ตำบลไร่ขีทั้งตำบล

## อ้างอิง

ลืออำนาจ
อำเภอพนา

**พนา** เป็นอำเภอหนึ่งในจังหวัดอำนาจเจริญ
## ประวัติ
*เดิมมีฐานะเป็นเมืองชื่อเมืองพนานิคม ตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว โดยได้โปรดเกล้าฯ ให้ตั้งบ้านเผลา (พระเหลา) เป็นเมืองพนานิคม และโปรดเกล้า ฯ ให้เพียเมืองจันทน์ เป็นพระจันทวงษา เจ้าเมือง ขึ้นตรงต่อเมืองอุบลฯ 
*ต่อมาเมื่อต่อมาปี2452 มีการปฎิรูปการปกครองครั้งใหญ่ ได้ยุบเมืองพนานิคม เมืองตระการพืชผล และเมืองเกษมสีมา รวมกัน ย้ายที่ตั้งเมืองมาตั้งที่บ้านขลุ แต่ยังใช้ชื่อว่าอำเภอพนานิคมอยู่ 
*ต่อมาปี พ.ศ. 2494 ทางราชการจึงได้แยก 5 ตำบล คือ ตำบลพนา ตำบลจานลาน ตำบลไม้กลอน ตำบลลือ และตำบลห้วย ตั้งเป็นกิ่งอำเภอพนา ส่วนอำเภอพนานิคม ที่บ้านขลุเปลี่ยนชื่อเป็น อำเภอตระการพืชผล กิ่งอำเภอพนา ขึ้นตรงต่ออำเภอตระการพืชผล
*เมื่อปี พ.ศ.2501 กิ่งอำเภอพนาได้รับการยกฐานะให้เป็นอำเภอพนา ขึ้นตรงต่อจังหวัดอุบลราชธานี
*ต่อมาปี 2536 ทางจังหวัดอุบลราชธานี จะฉลองตั้งเมืองครบ200 ปี จึงแยก ตำบลลือ ตำบลห้วย ตำบลนาหว้าจากอำเภอพนา ตำบลโนนงามจากอำเภออำนาจเจริญ ตำบลหนองข่าและตำบลคำโพนจากอำเภอชานุมาน ตั้งเป็นอำเภอปทุมราชวงศา
*และได้มาขึ้นกับจังหวัดอำนาจเจริญเมื่อปี พ.ศ.2536 คำขวัญอำเภอพนา คือ “พนาเมืองเก่า พระเหลาเทพนิมิต ผ้าขิดสวยดี มัดหมี่จาลาน วนอุทยานดอนเจ้าปู่ เมืองครู นักปราชญ์”

## ที่ตั้งและอาณาเขต
อำเภอพนาตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอปทุมราชวงศา 
* **ทิศตะวันออก** ติดต่อกับอำเภอตระการพืชผล (จังหวัดอุบลราชธานี)
* **ทิศใต้** ติดต่อกับอำเภอม่วงสามสิบและอำเภอเหล่าเสือโก้ก (จังหวัดอุบลราชธานี)
* **ทิศตะวันตก** ติดต่อกับอำเภอลืออำนาจและอำเภอเมืองอำนาจเจริญ

## การแบ่งเขตการปกครอง
### การปกครองส่วนภูมิภาค
อำเภอพนาแบ่งเขตการปกครองย่อยออกเป็น 4 ตำบล 56 หมู่บ้าน ได้แก่

### การปกครองส่วนท้องถิ่น
ท้องที่อำเภอพนาประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลพนา** ครอบคลุมพื้นที่บางส่วนของตำบลพนาและพระเหลา
* **เทศบาลตำบลพระเหลา** ครอบคลุมพื้นที่ตำบลพระเหลา (นอกเขตเทศบาลตำบลพนา)
* **องค์การบริหารส่วนตำบลพนา** ครอบคลุมพื้นที่ตำบลพนา (นอกเขตเทศบาลตำบลพนา)
* **องค์การบริหารส่วนตำบลจานลาน** ครอบคลุมพื้นที่ตำบลจานลานทั้งตำบล
* **องค์การบริหารส่วนตำบลไม้กลอน** ครอบคลุมพื้นที่ตำบลไม้กลอนทั้งตำบล

## อ้างอิง

พนา
อาแล็ง ปอแอร์

**อาแล็ง ปอแอร์** () (17 เมษายน พ.ศ. 2452 - 9 ธันวาคม พ.ศ. 2539) อดีตรักษาการประธานาธิบดีแห่งสาธารณรัฐฝรั่งเศส ประธานรัฐสภายุโรปและประธานสมาชิกวุฒิสภาฝรั่งเศส (พ.ศ. 2511 - พ.ศ. 2535)

## ประวัติ
ตามรัฐธรรมนูญแห่งสาธารณรัฐฝรั่งเศสที่ 5 เมื่อประธานาธิบดีถึงแก่อสัญกรรมหรือลาออกจากตำแหน่ง ประธานสมาชิกวุฒิสภาจะทำหน้าที่เป็นรักษาการประธานาธิบดีจนกระทั่งมีการเลือกตั้งครั้งต่อไป ปอแอร์ได้เป็นประธานาธิบดีครั้งแรกในวันที่ 29 เมษายน พ.ศ. 2512 เมื่อชาร์ล เดอ โกล ลาออกจากตำแหน่ง ปอแอร์เองก็ต้องการที่จะเป็นประธานาธิบดีต่อไป แต่เนื่องจากการที่เขาไม่มีพรรคการเมืองต่างๆ หนุนหลัง ซึ่งก็ทำให้เขาพ่ายแพ้การเลือกตั้งประธานาธิบดีฝรั่งเศส พ.ศ. 2512 ในรอบที่ 2 ต่อฌอร์ฌ ปงปีดู จึงทำให้เขากลับไปเป็นประธานวุฒิสภาหลังจากที่ฌอร์ฌ ปงปีดู สาบานตนในวันที่ 20 มิถุนายน พ.ศ. 2512 ต่อมาปงปีดูได้ถึงแก่อสัญกรรมลงในวันที่ 2 เมษายน พ.ศ. 2517 ซึ่งทำให้ปอแอร์กลับมาเป็นรักษาการประธานาธิบดีอีกครั้งหนึ่ง จนกระทั่งวาเลรี ฌิสการ์ แด็สแต็ง ผู้สมัครที่ชนะการเลือกตั้งเป็นประธานาธิบดีฝรั่งเศสคนใหม่สาบานตนในวันที่ 27 พฤษภาคม พ.ศ. 2517

## ตำแหน่งสำคัญ

* เลขาธิการแห่งรัฐด้านงบประมาณ (*Secrétaire d'État au Budget*) ในคณะรัฐมนตรีที่ 2 ของชูมอง (5 - 11 กันยายน พ.ศ. 2491)
* เลขาธิการแห่งรัฐด้านงบประมาณ (*Secrétaire d'État au Budget*) ในคณะรัฐมนตรีที่ 1 ของเกออีลล์ (11 กันยายน - 20 พฤศจิกายน พ.ศ. 2491)
* เลขาธิการแห่งรัฐด้านการทหารเรือ (*Secrétaire d'État aux Forces armées*) ในคณะรัฐมนตรีของเฟลิกซ์ เกยาร์ด (11 พฤศจิกายน พ.ศ. 2500 - 14 พฤษภาคม พ.ศ. 2501)
* รักษาการประธานาธิบดีแห่งสาธารณรัฐฝรั่งเศส ตั้งแต่วันที่ 28 เมษายน - 16 มิถุนายน พ.ศ. 2512 และ 2 เมษายน - 24 พฤษภาคม พ.ศ. 2517

หมวดหมู่:ประธานาธิบดีฝรั่งเศส
หมวดหมู่:บุคคลจากจังหวัดวาล-เดอ-มาร์น
เคเลบริมบอร์

**เคเลบริมบอร์** (Celebrimbor) เป็นตัวละครเผ่าเอลฟ์ ชาวโนลดอร์ ซึ่งปรากฏในปกรณัมของ เจ. อาร์. อาร์. โทลคีน เรื่อง ซิลมาริลลิออน และ Unfinished Tales เป็นผู้มีบทบาทในทางการช่างชั้นสูงรองลงมาจากเฟอานอร์ผู้เป็นปู่ ได้สร้างของวิเศษต่างๆ ไว้เป็นจำนวนมาก

## ประวัติ

เคเลบริมบอร์ เป็นโอรสของเจ้าชายคูรูฟิน ซึ่งเป็นโอรสองค์ที่ห้าของเฟอานอร์ บุตรแห่งฟินเว เป็นทายาทเพียงผู้เดียวที่ถูกบันทึกไว้ว่า เป็นผู้มีฝีมือทางช่างชั้นสูงสืบทอดมาจากพ่อและปู่ เขาได้เดินทางนิวัติมาสู่มิดเดิลเอิร์ธพร้อมกับทัพชาวโนลดอร์ด้วยในสมัยสงครามชิงซิลมาริล แต่หลังจากทัพโนลดอร์แตกพ่ายยับเยินในสงครามเนียร์นายธ์อาร์นอยดิอัด เคเลบริมบอร์ติดตามเคเลกอร์มกับคูรูฟินมาลี้ภัยอยู่ในนาร์โกธรอนด์ 

เมื่อฟินร็อด ผู้ครองนาร์โกธรอนด์ ทรงเข้าร่วมภารกิจชิงซิลมาริลร่วมกับเบเรน เคเลกอร์มกับคูรูฟินก็แยกตัวออกมาด้วยความไม่พอใจ แต่เคเลบริมบอร์ยังคงพำนักอยู่ที่นาร์โกธรอนด์ตราบจนวาระการล่มสลาย

ในยุคที่สอง เมื่อกาลาเดรียลมาก่อตั้งอาณาจักรเอเรกิออนขึ้นที่เชิงเขาตะวันตกของฮิธายเกลียร์ มีนครออสต์-อิน-เอธิล เป็นเมืองหลวงแห่งการช่าง เคเลบริมบอร์ได้ย้ายมาอยู่ที่นี่ด้วย  แม้จะไม่มีที่ใดบันทึกว่าเขาได้เป็นเจ้าผู้ครองนครหรือไม่ แต่ด้วยศักดิ์ฐานะ ชาติตระกูล และความสามารถ เคเลบริมบอร์น่าจะเป็นผู้มีบทบาทสำคัญไม่น้อย เขาได้ร่วมอยู่ในการสร้างแหวนแห่งอำนาจ ร่วมกับอันนาทาร์ (ร่างแปลงของเซารอน) และได้สร้างแหวนแห่งเอลฟ์ทั้งสามวงขึ้นอย่างลับๆ โดยไม่ให้เซารอนรู้ ทำให้แหวนทั้งสามไม่ตกอยู่ใต้อำนาจของแหวนเอก ต่อมาเซารอนได้ประกาศสงครามกับพวกเอลฟ์โดยกรีฑาทัพเข้าปิดล้อมเอเรกิออน แม้ว่ากองทัพเอเรกิออนของเคริมบอร์จะได้พันธมิตรอย่างพวกเอลฟ์จากที่อื่นและเหล่าคนแคระเข้ามาช่วยเหลือก็ไม่อาจต้านทานกองทัพเซารอนได้ จนในที่สุดเอเรกิออนถูกตีแตก เคเลบริมบอร์ถูกจับกุมและทรมานให้ยอมบอกที่ซ่อนแหวนแห่งเอลฟ์ทั้งสามให้เซารอนรู้ แต่เคเลบริมบอร์กลับไม่ยอม หลังจากถูกทรมานอยู่นานก็สิ้นใจตาย ร่างของเขาถูกยิงด้วยธนูปักหลายดอกและนำไปมัดไว้กับเสาเพื่อกลายเป็นธงศึกของเซารอน เวลายกทัพไปโจมตีอาณาจักรเอลฟ์อื่นๆ นับว่าเป็นจุดจบของเคเลบริมบอร์

ในเกร็ดตำนานที่ปรากฏอยู่ใน Unfinished Tales โทลคีนประพันธ์ไว้ว่า เคเลบริมบอร์ เป็นผู้สร้างพลอยเอเลสซาร์ ดวงที่สอง และได้มอบพลอยนั้นให้แก่กาลาเดรียล ซึ่งได้ตกทอดต่อมาเป็นของอาร์เวน และอารากอร์นในท้ายที่สุด

## ราชสกุลเฟอานอร์

หมวดหมู่:เอลฟ์ (มิดเดิลเอิร์ธ)
หมวดหมู่:ตัวละครในซิลมาริลลิออน